На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019 и 149/2020), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 11. Одлуке о првом ребалансу буџета општине Гаџин Хан за 2021. годину („Службени лист града Ниша“ број 116/2021,77/2021) и предлога Службе за буџет, финансије и пореску администрацију број 400-571/21-IV/01 од 27.10.2021. године,

Општинско веће општине Гаџин Хан на седници одржаној 27.октобра 2021. године, доноси

**Р Е Ш Е Њ Е О ОДБАЦИВАЊУ ЗАХТЕВА ЗА УПОТРЕБУ СРЕДСТАВА ТЕКУЋЕ БУЏЕТСКЕ РЕЗЕРВЕ**

**ОДБАЦУЈЕ СЕ ЗАХТЕВ** за употребу средства у износу од **287.000,00** динара (двестотинеосамдесетседамхиљададинара) Скупштини општине Гаџин Хан, односно Изборној комисији за чланове савета месних заједница за део трошкова накнада члановима Изборне комисије.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2021. годину и финансијског плана Скупштине општине Гаџин Хан утврђено је да на горе наведеним економским класификацијама нису планирана довољна средства за ове намене.

Скупштина општине Гаџин Хан, односно Изборна комисија за чланове савета месних заједница поднела је захтев за употребу средстава текуће буџетске резерве за исплату дела накнаде члановима Изборне комисије за чланове Савета месних заједница (порез и доприноси) јер у првом ребалансу нису испланирали довољно средстава. Служба за буџет, финансије и пореску администрацију донела је Предлог о одбацивању захтева о употреби средстава текуће буџетске резерве који се прихвата и не одобравају се средства текуће буџетске резерве.

Број: 06-400-632/21-III

У Гаџином Хану, 27.10.2021. године

ПРЕДСЕДНИК

ОПШТИНСКОГ ВЕЋА

Милисав Филиповић